I maj 2019 åbner nyt hotel med 100 værelser i Skejby lige ved letbanestop og sygehus.

Annonce

AARHUS: Der er godt gang i byggeriet af og ved supersygehuset i Skejby, og nu er endnu et byggeri på vej. Efter planen åbner PensionDanmark et nyt hotel med 100 værelser i maj 2019. Bygherren er NCC Property Development, mens driften af hotellet tilgår kæden Zleep Hotels, som i forvejen driver ni hoteller i Danmark, et af dem er siden 2013 hotellet på Viby Torv. - Vi har længe haft mere kapacitet i stor-Aarhus på ønskesedlen. Vi tror stenhårdt på Aarhus som en stærk erhvervsby, men også som turistby er der store muligheder, som vi gerne vil være med til at støtte op omkring, siger Peter Haaber, CEO i Zleep Hotels, i en pressemeddelelse.

Zleep Hotel Skejby



Ejer: PensionDanmark Bygherre



Developer: NCC Property Development



Drift: Zleep Hotels



100 værelser



Gratis parkering



Fitnessrum



Receptionsbar



Zleep Hotels blev etableret i 2003 og opererer i dag ni hoteller med yderligere fem på vej



Annonce

Høje krav til det meste

Hotellet med både bar, fitnesslokale og gratis parkering får adresse tæt ved letbanestop samt ved det nye sygehus og er målsat til at opnå guld i bæredygtighedscertificering efter den såkaldte DGNB-standard, hvilket betyder, at ejendommen skal leve op til høje krav for miljømæssig, økonomisk, teknisk og social bæredygtighed. Det giver blandt andet et lavt energiforbrug og et godt indeklima. - Hotellet bliver det første DGNB-certificerede hotel i Aarhus, så vi forventer, at investeringen vil give medlemmerne et godt afkast i en lang årrække, siger Torben Möger Pedersen, administrerende direktør i PensionDanmark, i meddelelsen. PensionDanmark ejer i forvejen Comwell-hotellerne i Holte og Roskilde og er medejer af Copenhagen Marriott Hotel.

Zleep Hotel er bygning D i Skejby Erhvervspark lige ved letbanen - med Aarhus Universitetshospital på den anden side af skinnerne. Tegning: NCC

Annonce

NCC i central rolle